
1.	VAISTINIO PREPARATO PAVADINIMAS

Carbetocin EVER Pharma 100 mikrogramų/ml injekcinis tirpalas

2.	KOKYBINĖ IR KIEKYBINĖ SUDĖTIS

1 ml tirpalo yra 100 mikrogramų karbetocino.

Visos pagalbinės medžiagos išvardytos 6.1 skyriuje.


[bookmark: _Toc129243100][bookmark: _Toc129243225]3.	FARMACINĖ FORMA

Injekcinis tirpalas (injekcija).

Skaidrus, bespalvis tirpalas, kurio pH yra 5,6-6,5, o osmoliališkumas – 600 mOsm/kg.


[bookmark: _Toc129243101][bookmark: _Toc129243226]4.	KLINIKINĖ INFORMACIJA

4.1	Terapinės indikacijos

[bookmark: _Hlk20995227][bookmark: _Toc129243103][bookmark: _Toc129243228]Carbetocin EVER Pharma yra skirtas dėl gimdos atonijos pasireiškiančio kraujavimo po gimdymo profilaktikai.

4.2	Dozavimas ir vartojimo metodas

Dozavimas

Cezario pjūvio operacija, kai taikoma epidurinė arba spinalinė nejautra
Į švirkštą reikia įtraukti 1 ml Carbetocin EVER Pharma tirpalo, kuriame yra 100 mikrogramų karbetocino, ir leisti tik į veną, tinkamai sveikatos priežiūros specialistui prižiūrint ligoninėje.

Gimdymas natūraliu būdu
Į švirkštą reikia įtraukti 1 ml Carbetocin EVER Pharma tirpalo, kuriame yra 100 mikrogramų karbetocino, ir leisti į veną arba į raumenis, tinkamai sveikatos priežiūros specialistui prižiūrint ligoninėje.

Vaikų populiacija
Karbetocinas nėra skirtas jaunesniems kaip 12 metų vaikams.

Karbetocino saugumas ir veiksmingumas paauglėms dar neištirti.
Turimi duomenys pateikiami 5.1 skyriuje, tačiau dozavimo rekomendacijų pateikti negalima. 

Vartojimo metodas
Leisti į veną arba į raumenis.

Karbetocino galima leisti tik po naujagimio gimimo ir kuo greičiau po gimimo, geriau prieš placentos pašalinimą.

Leidžiant į veną, karbetocino būtina leisti lėtai, ilgiau kaip 1 minutę.

[bookmark: _Toc129243104][bookmark: _Toc129243229]Carbetocin EVER Pharma galima leisti tik vieną kartą. Kitos dozės leisti negalima.

4.3	Kontraindikacijos

	Nėštumo laikotarpis, gimdymo laikotarpis (prieš naujagimio gimimą).
	Karbetocino negalima vartoti gimdymo veiklai sukelti.
	Padidėjęs jautrumas karbetocinui, oksitocinui arba bet kuriai 6.1 skyriuje nurodytai pagalbinei medžiagai.
	Kepenų ar inkstų liga.
	Sunkus širdies ir kraujagyslių sistemos sutrikimas.
	Epilepsija.

4.4	Specialūs įspėjimai ir atsargumo priemonės

Karbetocinu galima gydyti tik gerai įrengtame akušerijos skyriuje, kuriame visą laiką yra patyrusių ir kvalifikuotų darbuotojų.

Gimdymo laikotarpiu karbetocino negalima leisti tol, kol naujagimis negimęs, kadangi jo gimdos tonusą padidinantis poveikis trunka kelias valandas. Tai ženklus skirtumas lyginant su greitu poveikio silpnėjimu, pasireiškiančiu po oksitocino infuzijos nutraukimo.

Jeigu suleidus karbetocino kraujavimas iš makšties ar gimdos nesustoja, būtina išsiaiškinti priežastį. Būtina apsvarstyti tokias priežastis kaip placentos fragmentų buvimas gimdoje, tarpvietės, makšties ir gimdos kaklelio plyšimai, nepakankamas gimdos atsistatymas arba kraujo krešėjimo sutrikimai.

Karbetocino galima leisti tik vieną kartą, į raumenis arba į veną. Leidžiant į veną, jis turi būti leidžiamas lėtai, ilgiau kaip 1 minutę. Jeigu gimdos hipotonija ar atonija išlieka ir dėl to stipriai kraujuoja, reikia apsvarstyti papildomo gydymo kitu gimdos tonusą padidinančiu vaistiniu preparatu galimybę. Duomenų apie papildomų karbetocino dozių leidimą arba vaistinio preparato leidimą po gydymo oksitocinu besitęsiančios gimdos atonijos atveju nėra.

Tyrimų su gyvūnais duomenys rodo, kad karbetocinui būdingas šioks toks antidiurezinis aktyvumas (vazopresino aktyvumas  < 0,025 TV flakone arba ampulėje), todėl negalima atmesti hiponatremijos pasireiškimo, ypač pacientėms, kurioms į veną leidžiamas didelis skysčių kiekis. 
Kad būtų galima apsaugoti nuo traukulių ir komos pasireiškimo, reikia stebėti, ar neatsiranda ankstyvųjų simptomų: mieguistumo, vangumo ir galvos skausmo.

Pacientes, kurios serga migrena, astma ar širdies ir kraujagyslių sistemos liga arba kurioms yra kitokia būklė, kurios metu greitas ekstraląstelinio skysčio tūrio padidėjimas gali būti pavojingas jau perkrautai sistemai, karbetocinu reikia gydyti atsargiai. Sprendimą skirti karbetociną gali priimti gydytojas, atidžiai įvertinęs galimą karbetocino naudą šiais konkrečiais atvejais.

Duomenų apie karbetocino vartojimą pacientėms, kurioms yra eklampsija, nėra. Pacientes, kurioms yra eklampsija ir preeklampsija, reikia atidžiai stebėti.

Su nėščiosiomis, sergančiomis gestaciniu cukriniu diabetu, specifinių tyrimų neatlikta.

Carbetocin EVER Pharma sudėtyje yra natrio
Šio vaistinio preparato 1 ml ampulėje/flakone yra mažiau kaip 1 mmol (23 mg) natrio, t. y. jis beveik neturi reikšmės. 

4.5	Sąveika su kitais vaistiniais preparatais ir kitokia sąveika

Klinikinių tyrimų metu kartu su karbetocinu vartojant įvairių analgetikų bei antispazminių vaistinių preparatų, arba vaistinių preparatų, sukeliančių epidurinę ar spinalinę anesteziją, sąveikos nepastebėta. Specifinių sąveikos tyrimų neatlikta.

Kadangi karbetocino struktūra yra labai panaši į oksitocino, todėl pastarajam vaistiniam preparatui būdingos sąveikos pasireiškimo atmesti negalima.
Užregistruota sunki hipertenzija, pasireiškusi skyrus oksitocino po 3‑4 val. nuo profilaktinio kraujagysles sutraukiančio vaistinio preparato skyrimo kartu su kaudaline blokada.

Oksitocinas ir karbetocinas gali stiprinti kartu vartojamų skalsių alkaloidų, pvz., metilergometrino, kraujospūdį didinantį poveikį. Oksitocino arba metilergometrino suleidus po karbetocino, galima kaupiamosios ekspozicijos rizika.

Nustatyta, kad prostaglandinai stiprina oksitocino poveikį. Tikėtina, kad tokia jų sąveika galima ir su karbetocinu, todėl kartu šiais vaistiniais preparatais gydyti nerekomenduojama. Jeigu jais gydoma kartu, pacientę būtina atidžiai stebėti.

[bookmark: _Toc129243107][bookmark: _Toc129243232]Kai kurie inhaliaciniai anestetikai, pvz., halotanas ir ciklopropanas, gali stiprinti karbetocino sukeliamą kraujospūdžio mažėjimą, silpninti poveikį gimdai. Kartu su minėtais vaistiniais preparatais vartojant oksitocino, buvo aritmijos atvejų.

4.6	Vaisingumas, nėštumo ir žindymo laikotarpis

Nėštumas
Karbetocino draudžiama vartoti nėštumo metu. Gimdymo juo sukelti irgi draudžiama (žr. 4.3 skyrių).

Žindymas
Klinikinių tyrimų metu vaistinio preparato reikšmingo poveikio gydytų moterų pieno išskyrimui nepastebėta. Kraujo plazmoje esančio karbetocino išsiskiria į gydytų moterų pieną mažais kiekiais (žr. 5.2 skyrių). Po vienos dozės suleidimo į priešpienį ar pieną išsiskyręs mažas karbetocino kiekis, manoma, žindomo kūdikio žarnyne suardomas fermentų.
Po karbetocino vartojimo, žindymo riboti nereikia.

[bookmark: _Toc129243108][bookmark: _Toc129243233]4.7	Poveikis gebėjimui vairuoti ir valdyti mechanizmus

Duomenys neaktualūs.

[bookmark: _Toc129243109][bookmark: _Toc129243234]4.8	Nepageidaujamas poveikis

Klinikinių tyrimų metu pastebėtos nepageidaujamos karbetocino reakcijos ir jų dažnis yra tokios pat kaip nepageidaujamos oksitocino reakcijos.

Vartojimas į veną* – nepageidaujamų reakcijų santrauka lentelėje

	Organų sistemų klasė
	Labai dažnas
(≥ 1/10)
	Dažnas
(nuo ≥ 1/100
iki < 1/10)
	Nežinomas
(negali būti apskaičiuotas pagal turimus duomenis)

	Kraujo ir limfinės sistemos sutrikimai
	
	Anemija
	

	Imuninės sistemos sutrikimai
	
	
	Padidėjęs jautrumas (įskaitant anafilaksinę reakciją)

	Nervų sistemos sutrikimai
	Galvos skausmas, tremoras
	Svaigulys
	

	Širdies sutrikimai
	
	
	Tachikardija, bradikardija, galinti sukelti širdies sustojimą, aritmija***, miokardo išemija***, QT intervalo pailgėjimas***

	Kraujagyslių sutrikimai
	Hipotenzija, paraudimas
	
	

	Kvėpavimo sistemos, krūtinės ląstos ir tarpuplaučio sutrikimai
	
	Krūtinės skausmas, dispnėja
	

	Virškinimo trakto sutrikimai
	Pykinimas, pilvo skausmas
	Metalo skonio pojūtis, vėmimas
	

	Odos ir poodinio audinio sutrikimai
	Niežėjimas
	
	

	Skeleto, raumenų ir jungiamojo audinio sutrikimai
	
	Nugaros skausmas
	

	Bendrieji sutrikimai ir vartojimo vietos pažeidimai
	Šilumos pojūtis
	Drebulys, skausmas
	


*	Remiantis tyrimais, kai buvo atlikta cezario pjūvio operacija.
***	Pranešta vartojant oksitocino (struktūra labai panašus į karbetociną).

Klinikinių tyrimų metu pavieniais atvejais pasireiškė prakaitavimas.

Vartojimas į raumenis**– nepageidaujamų reakcijų santrauka lentelėje

	Organų sistemų klasė
	Nedažnas
(nuo ≥ 1/1 000
iki < 1/100)
	Retas
(nuo ≥ 1/10 000
iki < 1/1 000)
	Nežinomas
(negali būti apskaičiuotas pagal turimus duomenis)

	Kraujo ir limfinės sistemos sutrikimai
	Anemija
	
	

	Imuninės sistemos sutrikimai
	
	
	Padidėjęs jautrumas (įskaitant anafilaksinę reakciją)

	Nervų sistemos sutrikimai
	Galvos skausmas, svaigulys
	Tremoras
	

	Širdies sutrikimai
	Tachikardija
	
	Bradikardija***, galinti sukelti širdies sustojimą, aritmija***, miokardo išemija***, QT intervalo pailgėjimas***

	Kraujagyslių sutrikimai
	Hipotenzija
	Paraudimas
	

	Kvėpavimo sistemos, krūtinės ląstos ir tarpuplaučio sutrikimai
	Krūtinės skausmas
	Dispnėja
	

	Virškinimo trakto sutrikimai
	Pykinimas, pilvo skausmas, vėmimas
	
	

	Odos ir poodinio audinio sutrikimai
	
	Niežėjimas
	

	Skeleto, raumenų ir jungiamojo audinio sutrikimai
	Nugaros skausmas, raumenų silpnumas
	
	

	Inkstų ir šlapimo takų sutrikimai
	
	Šlapimo susilaikymas
	

	Bendrieji sutrikimai ir vartojimo vietos pažeidimai
	Drebulys, karščiavimas, skausmas
	
	


**	Remiantis tyrimais, kai gimdymas vyko natūraliu būdu
***	Pranešta vartojant oksitocino (struktūra labai panašus į karbetociną)

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

4.9	Perdozavimas

Karbetocino perdozavus, galimas per didelis gimdos aktyvumas (jis gali pasireikšti nepriklausomai nuo padidėjusio jautrumo vaistiniam preparatui).

Perdozavus oksitocino, pasireiškia hiperstimuliacija, t. y. stiprūs (hipertoniniai) arba ilgalaikiai (tetaniniai) gimdos raumenų susitraukimai, galintys sukelti gimdos plyšimą arba kraujavimą po gimdymo.

Perdozavus oksitocino, gali pasireikšti hiponatremija, sunkiu atveju  intoksikacija vandeniu, ypač tuo atveju, jeigu vartojama daug skysčių. Teigti, kad panašaus poveikio nesukels karbetocinas, negalima, kadangi jis yra oksitocino analogas.

Karbetocino perdozavimo gydymas yra simptominis ir palaikomasis. Pasireiškus perdozavimo simptomų, reikia duoti kvėpuoti deguonies. Jeigu pasireiškia intoksikacija vandeniu, būtina apriboti skysčių patekimą į organizmą, skatinti diurezę, normalizuoti elektrolitų pusiausvyrą, slopinti traukulius, jeigu jų pasireiškia.


[bookmark: _Toc129243111][bookmark: _Toc129243236]5.	FARMAKOLOGINĖS SAVYBĖS

5.1	Farmakodinaminės savybės

Farmakoterapinė grupė – oksitocinas ir jo analogai, ATC kodas – H01BB03.

Farmakologinės karbetocino savybės ir sukeliamas klinikinis poveikis yra toks pat kaip ilgai veikiančių oksitocininių receptorių agonistų.

Karbetocinas, kaip ir oksitocinas, selektyviai prisijungęs prie oksitocinui jautrių receptorių, esančių lygiuosiuose gimdos raumenyse, skatina ritmiškus gimdos susitraukimus, dažnina esamus susitraukimus, didina gimdos raumenų tonusą.

Po gimdymo vartojamas karbetocinas dažnina ir stiprina spontaninius gimdos susitraukimus. Vaistinio preparato suleidus į veną arba į raumenis, gimdos susitraukimai prasideda greitai, stiprūs susitraukimai pasireiškia per 2 min.

Viena 100 mikrogramų karbetocino dozė, suleista į veną ar į raumenis po kūdikio gimimo, pakankamus gimdos susitraukimus, saugančius nuo atonijos ir stipraus kraujavimo, palaiko taip pat kaip kelių valandų oksitocino infuzija.

Klinikinis veiksmingumas ir saugumas
Karbetocino veiksmingumas vartojus kraujavimo po gimdymo dėl gimdos atonijos profilaktikai po cezario pjūvio operacijos buvo nustatytas atlikus atsitiktinių imčių, vaistiniu preparatu kontroliuotą, dvigubai koduotą, dvigubai maskuotą, lygiagrečių grupių tyrimą, kuris buvo skirtas nustatyti karbetocino veiksmingumą ir saugumą, palyginti su oksitocinu (25 TV). Šeši šimtai penkiasdešimt devynioms sveikoms nėščioms moterims, kurioms buvo atlikta pasirenkama cezario pjūvio operacija taikant epidurinę nejautrą, buvo suleista arba 100 μg/ml karbetocino smūginė dozė į veną, arba 25 TV oksitocino 8 valandų infuzija į veną.
Pirminės vertinamosios baigties (būtinybės papildomai skatinti susitraukimus) analizės rezultatai parodė, kad papildomai skatinti susitraukimus reikėjo 15 (5 %) tiriamųjų, vartojusių 100 μg karbetocino į veną, palyginti su 32 (10 %) tiriamųjų 25 TV oksitocino grupėje (p = 0,031).

Karbetocino veiksmingumas vartojus kraujavimo po gimdymo dėl gimdos atonijos profilaktikai po gimdymo natūraliu būdu buvo nustatytas atlikus vieną atsitiktinių imčių, vaistiniu preparatu kontroliuotą, dvigubai koduotą tyrimą. Iš viso 29 645 tiriamosios buvo atsitiktiniu būdu atrinktos vartoti arba vieną 100 μg karbetocino, arba 10 TV oksitocino dozę į raumenis. Pirminės vertinamosios baigties (≥ 500 ml kraujo netekimo arba papildomo gimdos tonusą padidinančio vaistinio preparato naudojimo) rezultatai buvo panašūs abiejose gydymo grupėse (karbetocinas: 2 135 tiriamosios, 14,47 %, oksitocinas: 2 122 tiriamosios, 14,38 %, santykinė rizika (SR) 1,01, 95 % PI: 0,95‑1,06), tai rodo, jog pirminės vertinamosios baigties atžvilgiu karbetocinas nenusileidžia oksitocinui.

Vaikų populiacija
Karbetocino, kai jis skiriamas kraujavimo po gimdymo natūraliu būdu profilaktikai, klinikinio vystymo programos metu 151 12‑18 metų moteriai buvo skirta rekomenduojama 100 µg karbetocino dozė, o 162 moterims – 10 TV oksitocino. Šių pacienčių abiejose gydymo grupėse veiksmingumas ir saugumas buvo panašūs.

5.2	Farmakokinetinės savybės

Karbetocino farmakokinetika buvo tirta sveikoms moterims. Į veną suleisto karbetocino eliminacija yra dvifazė. 400‑800 mikrogramų dozės farmakokinetika yra tiesinė. Galutinio pusinės eliminacijos laiko mediana yra 33 minutės, suleidus į veną, ir 55 minutės, suleidus į raumenis. Suleidus į raumenis, didžiausia koncentracija pasiekiama po 30 minučių, o vidutinis biologinis prieinamumas yra 77 %. Vidutinis pasiskirstymo tūris esant tariamai pusiausvyrai (Vz) yra 22 l. Nepakitusio vaistinio preparato inkstų klirensas yra mažas, nepakitusio vaistinio preparato pavidalu per juos pašalinama < 1  suleistos dozės.

5 sveikoms kūdikį krūtimi maitinusioms moterims į raumenis suleidus 70 µg karbetocino, jo buvo rasta motinos pieno mėginiuose. Vidutinė didžiausia koncentracija motinos piene buvo mažiau kaip 20 pg/ml, tai buvo apytiksliai 56 kartus mažiau negu kraujo plazmoje 120 minutę.

5.3	Ikiklinikinių saugumo tyrimų duomenys

Įprastų farmakologinio saugumo, kartotinių dozių toksiškumo, genotoksiškumo ir vietinio toleravimo ikiklinikinių tyrimų duomenys specifinio pavojaus žmogui nerodo. Poveikio dauginimosi funkcijai tyrimų metu nustatytas žiurkių, kurioms po atsivedimo iki 21 žindymo paros kasdien buvo leista karbetocino, jauniklių svorio augimo sumažėjimas. Kitokio toksinio poveikio nepasireiškė. Tirti toksinį poveikį vaisingumui ar embrionui, atsižvelgiant į indikaciją, pagrindo nėra.

Kancerogeninio poveikio tyrimų neatlikta, kadangi rekomenduojamos indikacijos atveju gydoma tik viena karbetocino doze.


[bookmark: _Toc129243115][bookmark: _Toc129243240]6.	FARMACINĖ INFORMACIJA

6.1	Pagalbinių medžiagų sąrašas

Natrio  divandenilio fosfatas dihidratas
Natrio acetatas trihidratas
Manitolis
Natrio hidroksidas (pH koreguoti)
Vandenilio chlorido rūgštis (pH koreguoti)
Injekcinis vanduo

6.2	Nesuderinamumas

Suderinamumo tyrimų neatlikta, todėl šio vaistinio preparato maišyti su kitais negalima.

6.3	Tinkamumo laikas

2 metai.
Tinkamumo laikas, pirmą kartą atidarius ampulę/flakoną: tirpalą būtina suvartoti nedelsiant.

6.4	Specialios laikymo sąlygos

Laikyti žemesnėje kaip 30 C temperatūroje.

6.5	Talpyklės pobūdis ir jos turinys

Ampulė
I tipo bespalvio stiklo ampulė su baltu identifikavimo žiedu ir mėlynu tašku, žyminčiu iš anksto įpjautą vietą, kurioje yra 1 ml injekcinio tirpalo. 

Pakuotėje yra 1 arba 5 ampulės.

Flakonas
I tipo bespalvio stiklo flakonas (2R) su halobutilo gumos kamščiu ir aliuminio gofruotu dangteliu, kuriame yra 1 ml injekcinio tirpalo.

Pakuotėje yra 1 arba 5 flakonai.

[bookmark: _Toc129243121][bookmark: _Toc129243246]Gali būti tiekiamos ne visų dydžių pakuotės.

6.6	Specialūs reikalavimai atliekoms tvarkyti ir vaistiniam preparatui ruošti

Carbetocin EVER Pharma galima leisti tik į veną ir į raumenis.
Galima vartoti tik skaidrų tirpalą, kuriame dalelių nėra.

Nesuvartotą vaistinį preparatą ar atliekas reikia tvarkyti laikantis vietinių reikalavimų.

EVER Valinject GmbH
Oberburgau 3
4866 Unterach am Attersee
Austrija


8.	REGISTRACIJOS PAŽYMĖJIMO NUMERIS (‑IAI)
[bookmark: _Toc129243124][bookmark: _Toc129243249]
	Ampulė (1 ml):
LT/1/26/6076/001 – N1
LT/1/26/6076/002 – N5
	Flakonas (1 ml):
LT/1/26/6076/003 – N1
LT/1/26/6076/004 – N5




9.	REGISTRAVIMO / PERREGISTRAVIMO DATA

Registravimo data 2026 m. liepos 17 d.


10.	TEKSTO PERŽIŪROS DATA

2026 m. liepos 17 d.


Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

II PRIEDAS

REGISTRACIJOS SĄLYGOS

A.	GAMINTOJAS (‑AI), ATSAKINGAS (‑I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI

A.	GAMINTOJAS (‑AI), ATSAKINGAS (‑I) UŽ SERIJŲ IŠLEIDIMĄ

Gamintojo (‑ų), atsakingo (‑ų) už serijų išleidimą, pavadinimas (‑ai) ir adresas (‑ai)

EVER Pharma Jena GmbH
Brüsseler Strasse 18
07747 Jena
Vokietija

Receptinis vaistinis preparatas.

III PRIEDAS

A. ŽENKLINIMAS


INFORMACIJA ANT IŠORINĖS PAKUOTĖS

KARTONO DĖŽUTĖ - ES pilnas / sutrumpintas suderintas ženklinimo tekstas


1.	VAISTINIO PREPARATO PAVADINIMAS

Carbetocin EVER Pharma 100 mikrogramų/ml injekcinis tirpalas
carbetocinum


2.	VEIKLIOJI (‑IOS) MEDŽIAGA (‑OS) IR JOS (‑Ų) KIEKIS (‑IAI)

1 ml tirpalo yra 100 mikrogramų karbetocino.


3.	PAGALBINIŲ MEDŽIAGŲ SĄRAŠAS

Pagalbinės medžiagos: natrio divandenilio fosfatas dihidratas, natrio acetatas trihidratas, manitolis, natrio hidroksidas (pH koreguoti), vandenilio chlorido rūgštis (pH koreguoti), injekcinis vanduo.


4.	FARMACINĖ FORMA IR KIEKIS PAKUOTĖJE

Injekcinis tirpalas

100 µg/1 ml

1 x 1 ml ampulė
5 x 1 ml ampulės
1 x 1 ml flakonas
5 x 1 ml flakonai


5.	VARTOJIMO METODAS IR BŪDAS (‑AI)

Leisti į veną ir į raumenis. Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (‑I) SPECIALUS (‑ŪS) ĮSPĖJIMAS (‑AI) (JEI REIKIA)

Tik vienkartiniam vartojimui. 
Atidarius flakoną arba ampulę, vartoti nedelsiant.


8.	TINKAMUMO LAIKAS

EXP {mm/MMMM}


9.	SPECIALIOS LAIKYMO SĄLYGOS

Laikyti žemesnėje kaip 30 C temperatūroje.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

EVER Valinject GmbH
Oberburgau 3
4866 Unterach am Attersee
Austrija


12.	REGISTRACIJOS PAŽYMĖJIMO NUMERIS (‑IAI)

Ampulė:
LT/1/26/6076/001 – N1
LT/1/26/6076/002 – N5
Flakonas:
LT/1/26/6076/003 – N1
LT/1/26/6076/004 – N5


13.	SERIJOS NUMERIS

Lot {numeris}


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

Priimtas pagrindimas informacijos Brailio raštu nepateikti.


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC:
SN:
NN:


MINIMALI INFORMACIJA ANT MAŽŲ VIDINIŲ PAKUOČIŲ

FLAKONAS arba AMPULĖ - ES pilnas / sutrumpintas suderintas ženklinimo tekstas


1.	VAISTINIO PREPARATO PAVADINIMAS IR VARTOJIMO BŪDAS (‑AI)

Carbetocin EVER Pharma 100 mikrogramų/ml injekcinis tirpalas injekcija
carbetocinum
i.v./i.m.


2.	VARTOJIMO METODAS


3.	TINKAMUMO LAIKAS

EXP {mm/MMMM}


4.	SERIJOS NUMERIS

Lot {numeris}


5.	KIEKIS (MASĖ, TŪRIS ARBA VIENETAI)

100 µg/1 ml


6.	KITA

B. PAKUOTĖS LAPELIS
[bookmark: _Toc129243138][bookmark: _Toc129243263]
Pakuotės lapelis: informacija pacientui

Carbetocin EVER Pharma 100 mikrogramų/ml injekcinis tirpalas
karbetocinas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
-	Neišmeskite šio lapelio, nes vėl gali prireikti jį perskaityti.
-	Jeigu kiltų daugiau klausimų, kreipkitės į gydytoją, vaistininką arba slaugytoją.
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją, akušerį arba slaugytoją. Žr. 4 skyrių.

Apie ką rašoma šiame lapelyje?

1.	Kas yra Carbetocin EVER Pharma ir kam jis vartojamas
2.	Kas žinotina prieš vartojant Carbetocin EVER Pharma
3.	Kaip vartoti Carbetocin EVER Pharma
4.	Galimas šalutinis poveikis
5.	Kaip laikyti Carbetocin EVER Pharma
6.	Pakuotės turinys ir kita informacija


[bookmark: _Toc129243139][bookmark: _Toc129243264]1.	Kas yra Carbetocin EVER Pharma ir kam jis vartojamas

Veiklioji Carbetocin EVER Pharma medžiaga yra karbetocinas. Ji panaši į medžiagą, vadinamą oksitocinu, kurį natūraliai gamina organizmas, kad gimda susitraukinėtų gimdymo metu.

Carbetocin EVER Pharma gydomos moterys, kurios ką tik susilaukė kūdikio.
Po gimdymo kai kurių moterų gimda greitai tiek, kiek reikia, nesusitraukia (nesumažėja), todėl galimas stipresnis negu paprastai kraujavimas. Carbetocin EVER Pharma sutraukia gimdą, todėl mažėja kraujavimo rizika.


[bookmark: _Toc129243140][bookmark: _Toc129243265]2.	Kas žinotina prieš vartojant Carbetocin EVER Pharma

Tol, kol naujagimis negimęs, Carbetocin EVER Pharma leisti draudžiama.

Prieš Carbetocin EVER Pharma suleidimą gydytoją reikia informuoti apie visus esamus sutrikimus. Be to, jam reikia pasakyti apie naujus simptomus, pasireiškusius po Carbetocin EVER Pharma suleidimo.

Carbetocin EVER Pharma vartoti draudžiama:
· jeigu esate nėščia;
· jei prasidėjo gimdymas, bet kūdikis dar negimęs;
· gimdymui sukelti;
-	jeigu yra alergija karbetocinui arba bet kuriai pagalbinei šio vaisto medžiagai (jos išvardytos 6 skyriuje);
-	jeigu yra alergija oksitocinui (vaistui, kurio kartais gimdymo metu arba po jo sulašinama arba suleidžiama į veną);
-	jeigu sergate kepenų arba inkstų liga;
-	jeigu sergate sunkia širdies liga;
-	jeigu sergate epilepsija.

Jeigu kuri nors iš išvardytų būklių Jums tinka, pasakykite gydytojui, akušeriui arba slaugytojui.

Įspėjimai ir atsargumo priemonės
Pasitarkite su gydytoju, akušeriu arba slaugytoju, prieš Jums skiriant Carbetocin EVER Pharma:
-	jeigu Jūs sergate migrena;
-	jeigu Jūs sergate astma;
-	jeigu Jums yra preeklampsija (padidėjęs kraujospūdis nėštumo metu) arba eklampsija (nėštumo toksemija);
-	jeigu Jums yra širdies ar kraujotakos sutrikimų (pvz., aukštas kraujospūdis);
-	jeigu Jums yra bet koks kitas sutrikimas.

Jeigu kuri nors iš išvardytų būklių Jums tinka, pasakykite gydytojui, akušeriui arba slaugytojui.

Carbetocin EVER Pharma organizme gali sukelti vandens kaupimąsi, galintį sukelti mieguistumą, vangumą ir galvos skausmą.

Vaikams ir paaugliams
Neaktualu jaunesniems kaip 12 metų vaikams.
Vartojimo paauglėms patirtis yra ribota.

Kiti vaistai ir Carbetocin EVER Pharma
Jeigu vartojate ar neseniai vartojote kitų vaistų arba dėl to nesate tikra, apie tai pasakykite gydytojui, akušeriui arba slaugytojui.

Nėštumas ir žindymo laikotarpis
Nėštumo metu Carbetocin EVER Pharma vartoti draudžiama, tačiau jo galima leisti po naujagimio gimimo.
Nustatyta, kad šiek tiek karbetocino iš motinos kraujo patenka į žindančios motinos pieną, tačiau manoma, kad jis suyra žindomo kūdikio žarnyne. 
Po Carbetocin EVER Pharma vartojimo, žindymo nereikia riboti.

Carbetocin EVER Pharma sudėtyje yra natrio
Šio vaisto 1 ml ampulėje/flakone yra mažiau kaip 1 mmol (23 mg) natrio, t. y. jis beveik neturi reikšmės. 


3.	Kaip vartoti Carbetocin EVER Pharma

Carbetocin EVER Pharma leidžiamas į veną arba į raumenis tuoj pat po Jūsų kūdikio gimimo. Dozė  viena ampulė arba flakonas (100 mikrogramų).

Ką daryti pavartojus per didelę Carbetocin EVER Pharma dozę

Atsitiktinai suleidus per didelę Carbetocin EVER Pharma dozę, dėl per stipraus gimdos susitraukimo galima jos pažaida arba stiprus kraujavimas. Be to, dėl vandens kaupimosi organizme gali pasireikšti mieguistumas, vangumas ir galvos skausmas. Tokiu atveju gydoma kitokiais vaistais arba net atliekama operacija.

4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Kai Carbetocin EVER Pharma Jums leidžiamas į veną po cezario pjūvio operacijos

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· pykinimas,
· skrandžio skausmas,
· niežėjimas,
· paraudimas (raudona oda),
· šilumos pojūtis,
· žemas kraujospūdis,
· galvos skausmas,
· drebulys.


Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· vėmimas,
· svaigulys,
· nugaros arba krūtinės skausmas,
· metalo skonis burnoje,
· anemija (mažakraujystė),
· dusulys,
· šaltkrėtis,
· bendras skausmas.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus 
duomenis):
· greitas širdies plakimas, lėtas širdies plakimas, galintis sukelti širdies sustojimą (kai širdis nustoja plakti),
· alerginės reakcijos (įskaitant staigią, sunkią alerginę reakciją, pasireiškiančią pasunkėjusiu kvėpavimu, patinimu, galvos svaigimu, padažnėjusiu širdies plakimu, prakaitavimu, sumažėjusiu kraujospūdžiu ir sąmonės netekimu).

Panašiems vaistams nustatytas šalutinis poveikis, kuris tikėtinas vartojant karbetocino:
nereguliarus širdies plakimas, krūtinės skausmas, apalpimas ar širdies perplakimai (širdies plakimo jutimas), kurie gali rodyti, kad širdis plaka netinkamai.

Alerginės reakcijos (įskaitant staigią, sunkią alerginę reakciją, pasireiškiančią pasunkėjusiu kvėpavimu, patinimu, galvos svaigimu, padažnėjusiu širdies plakimu, prakaitavimu, sumažėjusiu kraujospūdžiu ir sąmonės netekimu).

Nedažnais atvejais kai kurioms moterims galimas prakaitavimas.

Kai Carbetocin EVER Pharma Jums leidžiamas į raumenis po gimdymo natūraliu būdu

Nedažni šalutinio poveikio reiškiniai (gali pasireikšti rečiau kaip 1 iš 100 asmenų): 
· pykinimas,
· skrandžio skausmas,
· vėmimas,
· mažas kraujospūdis,
· anemija (mažakraujystė),
· galvos skausmas,
· svaigulys,
· greitas širdies plakimas,
· nugaros arba krūtinės skausmas,
· raumenų silpnumas,
· drebulys,
· karščiavimas,
· bendras skausmas.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų): 
· paraudimas (raudona oda),
· niežėjimas,
· dusulys,
· drebulys,
· pasunkėjęs šlapinimasis.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus 
duomenis): 
· alerginės reakcijos (įskaitant staigią, sunkią alerginę reakciją, pasireiškiančią pasunkėjusiu kvėpavimu, patinimu, galvos svaigimu, padažnėjusiu širdies plakimu, prakaitavimu, sumažėjusiu kraujospūdžiu ir sąmonės netekimu).

Panašiems vaistams nustatyti šalutiniai poveikiai, kurie tikėtini vartojant karbetocino:
lėtas širdies plakimas, nereguliarus širdies plakimas, krūtinės skausmas, apalpimas ar širdies perplakimai, kurie gali rodyti, kad širdis plaka netinkamai.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.

Ant dėžutės, flakono ir ampulės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.
Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Laikyti žemesnėje kaip 30 C temperatūroje.

Atidarius ampulę/flakoną, tirpalą reikia suvartoti nedelsiant.

Carbetocin EVER Pharma sudėtis
· Veiklioji medžiaga yra karbetocinas. Kiekviename mililitre injekcinio tirpalo yra 100 mikrogramų karbetocino.
· Pagalbinės medžiagos yra natrio divandenilio fosfatas dihidratas, natrio acetatas trihidratas, manitolis, natrio hidroksidas (pH koreguoti), vandenilio chlorido rūgštis (pH koreguoti), injekcinis vanduo.

Carbetocin EVER Pharma išvaizda ir kiekis pakuotėje
Carbetocin EVER Pharma yra skaidrus, bespalvis injekcinis tirpalas (injekcija), paruoštas leisti į veną arba į raumenis, tiekiamas 1 arba 5 ampulių arba flakonų pakuotėmis po 1 ml.

Carbetocin EVER Pharma gali būti naudojamas tik tinkamai įrengtame specializuotame akušerijos skyriuje, kuriame dirba kvalifikuoti darbuotojai.

Registruotojas 
EVER Valinject GmbH
Oberburgau 3
4866 Unterach am Attersee
Austrija

Gamintojas
EVER Pharma Jena GmbH
Brüsseler Strasse 18
07747 Jena
Vokietija

Šis vaistas Europos ekonominės erdvės valstybėse narėse registruotas tokiais pavadinimais:

	Airija
	Carbetocin EVER Pharma 100 µg/ml solution for injection

	Austrija
	Carbetocin EVER Pharma 100 Mikrogramm/ml Injektionslösung

	Belgija
	Carbetocine EVER Pharma 100 microgram/ml oplossing voor injectie
Carbetocine EVER Pharma 100 microgrammes/ml solution injectable
Carbetocine EVER Pharma 100 Mikrogramm/ml Injektionslösung

	Bulgarija
	Карбетоцин EVER Pharma 100 µg/ml инжекционен разтвор

	Čekija
	Carbetocin EVER Pharma

	Danija
	Carbetocin EVER Pharma

	Estija
	Carbetocin EVER Pharma

	Graikija
	Carbetocin/EVER Valinject

	Ispanija
	Carbetocin EVER Pharma 100 µg/ml solución inyectable EFG

	Italija
	Carbetocina EVER Pharma

	Kroatija
	Karbetocin EVER Pharma 100 mikrograma/ml otopina za injekciju

	Latvija
	Carbetocin EVER Pharma 100 mikrogrami/ml šķīdums injekcijām

	Lenkija
	Carbetocin EVER Pharma

	Lietuva
	Carbetocin EVER Pharma 100 mikrogramų/ml injekcinis tirpalas

	Nyderlandai
	Carbetocine EVER Pharma 100 microgram/ml oplossing voor injectie

	Norvegija
	Carbetocin EVER Pharma

	Prancūzija
	CARBETOCINE EVER PHARMA 100 microgrammes/ml, solution injectable

	Portugalija
	Carbetocina EVER Pharma

	Rumunija
	Carbetocin EVER Pharma 100 micrograme/ml soluție injectabilă

	Slovakija
	Carbetocin EVER Pharma 100 µg/ml injekčný roztok

	Slovėnija
	Karbetocin EVER Pharma 100 µg/ml raztopina za injiciranje

	Suomija
	Carbetocin EVER Pharma 100 mikrog/ml injektioneste, liuos

	Švedija
	Carbetocin EVER Pharma

	Vengrija
	Carbetocin EVER Pharma 100 mikrogramm/ml oldatos injekció

	Vokietija
	Carbetocin EVER Pharma 100 µg/ml Injektionslösung




Šis pakuotės lapelis paskutinį kartą peržiūrėtas 2026-07-17.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

